Na, várjunk csak!
Most össze vagyok zavarodva.
A nagyi ismerte Don Pablót?
Hogyhogy?
És mit mondtak, amikor meglátták egymást?
Ott még nem tartunk sajna.
Jézusom! Ez valami szextéma lesz!
A nagyi lefeküdt Don Pablóval?
- Hé, nem! Az anyukám… - Ne szemtelenkedj!
Bocsi! Bocsi!
Azért nem tartunk még ott,
mert még mesélnem kell egy-két dolgot Don Pablóról.
Évekig tartott, mire összeszedtem az egész sztorit.
Én már úgyis hallottam.
Megyek, segítek Hugo szülinapi vacsijánál.
Nem tudom, Rolf milyen főzőiskolába járt,
de a taco de guisadója…
Bocs, Rolf!
Ez pont jó átvezetés.
Rosszkedvem volt.
SZEMÉLYZETI BEJÁRAT
Sutba dobtam az esélyemet Juliánál.
De mint mindig, Memo ott volt, hogy felvidítson.
Ne arra gondolj, amit elveszítettél!
Hanem arra, amit nyertél.
Jövő héten végre megműtik anyukád szemét.
Igazad van. Nem arra kell gondolnom, ami elveszett.
Igen. De azért az elég durva volt.
Chadé lett az érdem az ajándékod miatt,
és most ő lett a tökéletes barát.
Mostantól mindennap nézheted, ahogy a melóban smárolnak,
meg édelegnek egymással…
Igen, ne is gondolj erre inkább!
Rád mindig számíthatok, Memo!
Csak dolgozni akarok, pénzt keresni, meg Juliáékat elkerülni, amennyire lehet.
- Szia, Julia! Szia, Chad! - Szia, Máximo!
Ez kemény lesz.
35 ÉVNYI ELEGANCIA FOTÓKIÁLLÍTÁS
Üdvözlöm önöket a Las Colinas történetét bemutató kiállításunkon!
Nyugodtan fotózzanak le bármit, mielőtt nekikezdünk!
A bemutató után lesz egy kis vendégfogadás a galériában.
Mielőtt megkérdik: igen, lesz ingyenalkohol.
Ismerem ám én magukat!
Rögtön kezdünk.
1949-et írunk.
A NYITÁS NAPJA
1949.
Akkor kezdtél el ott dolgozni?
Nem, Hugo. Nem vagyok 100 éves.
Viszont ekkor
kezdődött el Don Pablo pályafutása.
Hát nem gyönyörű, Víctor?
Apa itt fog dolgozni, hogy lehessen belőle valaki.
De te már most is vagy valaki.
Igen, Pablito,
a kitűnő tanuló, aki most egy gumiszerelőnél dolgozik.
Pablito, a keményen dolgozó apa, aki sosem adja fel.
Pablito,
aki a legokosabb és legszebb lányt vette feleségül.
Neked pedig bármit meg tudok majd venni. Hallod, fiam?
Talán egy nap te is itt fogsz dolgozni.
Az út közepén állnak, menjenek arrébb!
- Jaj, édesem! - Puszi.
Hajrá! Ügyes leszel.
Tetszik, ahogy dolgozik, visszajönne esetleg hétfőn?
Köszönöm! Mindenképp, asszonyom!
- Merci beaucoup. - Szívesen.
Elnézést!
Remélem, jól telt a repülőút Európából.
Ha elveszett a bőröndje, ismerek valakit a reptéren, aki segíthet.
- De honnan… - Európai cigit szív.
Az órája hét órával előrébb jár,
tehát nemrég ért ide.
És senki sem hord gyapjúkosztümöt ebben a melegben,
- már ha megteheti. - Ezt nevezem!
Hé! Interjúra jött?
Señor. Igen, uram. Pablo Bonilla.
Hihetetlen! Még egy idióta.
A tulaj feleségét zaklatja épp!
Don Antonio, szerintem érdemes lenne felvenni.
Ms. Yvonne, megfelelő embert nem egyszerű találni.
Elküldeni őket pedig nagyon is az!
Nos, ezért is hiszem,
hogy nagyszerű munkaerő lenne!
A fényes jövőjére a Las Colinasban!
Gratulálok, Pablo! Fel van véve.
Kirúgtad Mónicát?
Muszáj volt.
Kirúgtad a rendezvénykoordinátort a kiállításmegnyitónk napján?
Mint mondtam, muszáj volt.
Ma megtudtam, hogy információkat szivárogtatott
a vendégeinkről a Szenzáció! Mexikónak.
Úgy utálom a riportereket!
Rögtön jövök, kedveskéim!
Ne aggódj! Így is nagy siker lesz.
És ezzel simán bevonzzuk majd a befektetőket.
Igazad van.
Persze, mint mindig.
Halszag van!
Akkor még nem tudták, hogy a kirúgása után
Mónica három dolgot is tett, hogy ellehetetlenítse a kiállítást.
Elsőként kihúzta a hűtőt,
így megromlott minden étel.
Másodszor fogott pár halat, hogy büdös legyen a teremben.
Harmadszor pedig vörösbort locsolt a szőnyegre.
És nem az olcsót.
A kaja megromlott, a szőnyeg foltos,
és bálnakakaszag van az egész teremben.
Egyszer az orlandói SeaWorld reklámarca voltam.
Most már nem tudjuk lemondani.
A riporterek már a lobbiban vannak.
A bemutató 20 perc, utána ide kéne jönnünk.
- Neked kell helyrehoznod! - Nekem?
Igen. A legjobb ember kell ide.
Sajnos Don Pablo a kiállítást intézi, ezért nem maradt más választásom.
Jó. Tudom, mi a teendő.
Neked kell helyrehoznod, légyszi!
Nem is tudom… Kellenék a medencénél.
Ne már, haver! Mindig segítesz nekem.
Na! Te vagy a hermanóm, az amigóm.
Te vagy a „hermigóm”.
- Légyszi, légyszi, légyszi, légyszi! - Jól van, Chad.
De csak mert „hermigók” vagyunk.
Á, az 50-es évek! Micsoda korszak!
Állítólag. Én akkor még nem éltem.
Don Pablo, milyen volt a Las Colinas az 50-es években?
Nagyszerű kérdés, Diane!
Nagyon izgalmas idők voltak.
Két órakor swingtáncoktatás lesz a medencénél.
Pudlis szoknya? Nem ismerik ezek a stílust.
Az az Elvis Presley elrontotta ezt a generációt!
Ide többet nem jövünk!
Tessék! Egy Tennessee Williams.
Azaz Tennessee whiskey.
Tennessee Williams a barátom.
Zárlatos lett egy vezeték a 237-esben.
Mr. és Mrs. Davidson!
Látom, először járnak nálunk.
Kellemes pihenést kívánok!
Ó, az lesz…
Most érkezett hat rekesz Dom Pérignon.
Rakj be hármat a kocsim hátsó ülésére!
Az nem fog menni.
Igaz. Igaz.
A hátsó ülésen vannak a fazekak.
Akkor tedd a csomagtartóba!
Pablo! Meginna velem egy Scotchot?
Szívesen tenném, Mr. Davidson, de megígértem a feleségemnek, hogy…
Ne feledd, itt nem mondunk nemet!
Mindent meg kell adnunk a vendégeknek.
Szívesen iszom önnel egy Scotchot!
Fiam!
Apa!
Nézd, mit rajzoltam!
Ez vagy te.
Ez meg ez itt a Las Colinas.
Ez meg én, és együtt dolgozunk.
Gyönyörű!
Milyen jó lesz, ha már te is ott dolgozol majd!
Ezt neked hoztam.
Köszönöm, apa!
Szívesen, fiam.
Szia, drágám!
Nora.
Ácsi!
Mondtál valamit?
Nem hiszem.
Nem, én szóltam közbe.
Az én abuelám és Don Pablo már az 50-es években ismerték egymást?
Én is belezavarodtam.
Mint amikor egy gyerek folyton belekérdez a történetedbe!
Tudod, milyen nehéz követni az időrendet?
Bocsi.
- Amúgy jól nyomod! - Köszönöm.
Na, hol is tartottam?
Szerintem nem kéne a fiadat bátorítani, hogy ott dolgozzon.
Tegnap kirúgták a kuzinomat lopásért,
pedig ő nem tenne ilyet.
Szerintem Don Antonio mártotta be.
Mindig lopkod a szállodából. Mindent lenyúl.
Mégis, mihez kezd egy tucat menüvel?
Nem kéne ott dolgoznod, Pablo.
Nem érted, hogy értetek csinálom?
Valóban? Sosem vagy itthon.
A szállodai vendégek mintha többet számítanának neked,
mint a saját családod.
Rendben. Akkor felmondok.
De mielőtt ezt megtenném,
helyre teszem azt a csaló Don Antoniót.
Milyen példát mutatnék Víctornak, ha annyiban hagynám?
A kulcsok.
Ez nem az enyém.
Vigyétek innen ezt a kocsit, és hozzátok ide Yvonne-ét!
Ez a te kocsid, Don Antonio.
Miért van telepakolva szállodai holmikkal?
Nahát…
Így lett vége Don Antonio karrierjének.
Kocc van!
Hallottad, Hugo? Azt mondtam: „Kocc van!”
Ja, ez már kiment a divatból.
Mindegy!
Később
Pablo odament Yvonne-hoz, hogy beváltsa ígéretét.
További szép estét!
Ms. Yvonne.
Igen?
Köszönöm ezt a csodás lehetőséget…
Tudom, mit akarsz mondani, Pablo.
És igen, kiérdemelted.
Gratulálok, előléptetlek szállodavezetővé!
Az Arenal utcai kis Pablóból
Don Pablo lett.
SZÁLLODAVEZETŐ
Most már nem mondhatott fel.
Bocsánat, Don Pablo?
Igen?
Lupe vagyok. Most vettek fel a mosodába.
Köszönöm a lehetőséget. Keményen fogok dolgozni.
Isten hozott, Lupe!
Ez a munka megváltoztatja majd az életedet.
Felébresszük, hogy elkéredzkedhess?
Általában három-öt órát szunyókál.
Szerintem nem kell.
Hát itt vagy, te büdös rohadék!
Én is örülök neked, te szőke mitugrász!
Én is a halnak szántam.
Egy gond letudva.
Jöhet a romlott kaja. A konyha tudja pótolni?
Nem. Most van a műszakváltás.
A kajastandok a személyzeti bejáratnál!
Hívjuk be őket ide!
Várj, azt hogy kell spanyolul?
Hagyd, hogy más beszéljen helyetted!
Pénz. És még több pénz.
„Vánemos, vánemos, vánemos!”
TACO FRISS GYÜMÖLCSLÉ
Ez a pénz halszagú!
Az utolsó gond. A folt.
Vörösbor. Azt lehetetlen kiszedni a szőnyegből.
Olyan, mint a chiliszósz.
Abból olyan sok folt van a terítőnkön,
hogy már mintásnak látszik.
Memo, megoldottad a problémánkat!
Hát persze! Anya terítője kell ide!
Nem, haver, még több vörösbor kell.
LAS COLINAS: A DAVIES-KOLLEKCIÓ
Á, a 60-as évek!
Megannyi emlék és képszakadás!
Don Pablo, milyen volt itt akkor?
Ez is nagyon jó kérdés, Diane!
Nagyon izgalmas idők voltak.
Két órakor twistoktatás lesz a medencénél.
Most ez a divat!
Bikini? Nem ismerik ezek a stílust.
A Beatles elrontotta ezt a generációt!
Ide többet nem jövünk!
Tessék! Kettő Dean martini.
Vagyis dirty martini.
Dean Martin a barátom.
Már megint beázott a 237-es.
Mr. és Mrs. Davidson!
Látom, először járnak nálunk.
Kellemes pihenést kívánok!
Ó, az lesz…
Később jöhet a szokásos Scotch?
A vendégekért mindent, Mr. Davidson.
Don Pablóra!
Szia, drágám!
Tudom, későre jár…
de ottmarasztalt még pár vendég.
Hát ez?
Kedves Víctor,
sajnálom, hogy el kell költöznöm otthonról.
Anyukád rossz szemmel néz a munkámra,
pedig én csak jobb életet akartam a családunknak.
Mindent érted teszek.
Fiam, tudom, egy nap itt fogsz velem dolgozni.
Messze érződik a bor.
Chevy Chase legénybúcsúja jut róla az eszembe.
A hírességek régóta járnak ide azért, hogy kicsit kiszakadjanak Hollywoodból.
John Wayne, Ava Gardner,
és az Emmy-díjra jelölt üdvöske,
Diane Davies.
SZILVESZTER
Chad! Gyere vissza!
Chad. Chad!
Chad!
Elnézést a fiam miatt!
Már rászóltam, de néha elfelejti, mit mondtam neki.
Milyen faragatlan vagyok!
Diane Davies.
Pablo Bonilla.
Nagy rajongója vagyok.
Akkor gondolhatja, mennyire vártam már,
hogy kiszabaduljunk Los Angelesből.
A pletykalapok szétcincáltak
Chad meg a múltam miatt.
Nem tudtam, hová menjek. Így repülőre szálltam, és…
Itt biztonságban van.
Köszönöm.
Bocsásson meg,
de én is a fiamat várom ma este.
Meglepem egy állásajánlattal.
Hogy együtt vezessék a szállodát? Milyen izgalmas!
Igen.
A fene vigye el! Chad!
Chad, gyere csak vissza!
Aznap este Don Pablo a fiára, Víctorra várt,
hogy végre találkozhassanak a Las Colinasban.
Don Pablo, egy bizonyos elnök épp vesztésre áll pókerben,
és téged kér, mert te mindig szerencsét hozol neki.
Mindjárt itt lesz a fiam.
Mindent meg kell adnunk a vendégeknek.
Csak egy körre!
De Don Pablo
sosem állt meg egy körnél.
NEM VÁROK RÁD TÖBBÉ
- Jó reggelt, Nora! - Pablo.
Víctor nem beszél velem azóta a szilveszter óta.
Elmentem a házához, de üres volt. Nem tudod, miért?
Elment az anyjával Mexikóvárosba.
Azt akarom, hogy velem dolgozzon.
Azt hiszed, a fiad pont erre vágyik
a családdal történtek után?
A veled történtek után?
Pablo…
a szálloda miatt megfeledkeztél a fiadról.
Most ő akar elfeledni téged.
Sajnálom.
Onnantól kezdve
Don Pablo ott ült majdnem minden este, vezeklésképpen.
De közben remélte,
hogy a fia meggondolja magát egyszer.
De Nora sosem bocsátott meg Don Pablónak
a történtek után…
Gyere onnan, fiam!
…és a szállodára is megorrolt,
hogy ezt tette Don Pablóval.
Miért sírsz?
Citrom fröccsent a szemembe.
Sikerült, nem? Minden szép lett.
„Vánemos, vánemos, vánemos.” Sí, „vánemos”. Igen. Sí.
Mindent megoldottunk.
Így már minden… Ne, ne, várjunk! Ácsi! Ácsi!
Volt egy negyedik gond is.
És ez rosszabb volt, mint az előző három együttvéve.
Ki tette ezt az anyámmal?
Gülüszemei vannak!
Most mi lesz?
Ez a kép zárja a bemutatót.
Várjunk! Tudom, ki segíthet.
Na, milyen?
- Szerintem jó. - Nagyon jó!
Bocsi!
És íme, a 80-as évek!
Acapulco új aranykora,
tehát én vagyok az aranylány itt.
Bár platinára váltottam közben.
Don Pablo, 1981!
Szuper kérdés, Diane!
Nagyon izgalmas idők voltak.
- A Szenzáció!-nak dolgozol? - Igen, már két éve.
Akkor segíthetünk egymásnak.
Az biztos!
Tépett póló? Nem ismerik ezek a stílust.
Az új hullámos brit anarchista punkmozgalom
elrontotta ezt a generációt!
- Ja, ide többet nem jövünk! - Nem.
Tessék! Két Phil Collins.
Mármint Tom Collins.
Phil Collins a barátom neve.
Meg Joan Collins is az.
Tegnap meghalt egy vendég a 237-esben.
Vízbe lépett, és agyonütötte az áram.
Mr. és Mrs. Davidson!
Látom, először járnak nálunk.
Kellemes pihenést!
Ó, az lesz…
Köszönöm, fiúk! Köszi.
Chad, megtennéd, hogy becsekkolsz?
- Üdv! - Üdv a Las Colinasban!
Megkérdezhetem, milyen névre van a foglalás?
Hogyne! Diane…
Davies.
- Davies. - Azta!
Egy pillanatra elfelejtettem.
- Don Pablo! - Miss Davies!
Isten hozta újra!
Ide olyan jó visszatérni! Tudja, mennyire szeretek itt.
Milyen kár, hogy…
hát, talán nem kéne…
Mi az? Nekem elmondhatja.
Elhunyt a tulaj.
Az özvegy most tárgyal az eladásról.
Lehet, jövőre mi is egy lánc martaléka leszünk.
Ne! Az szörnyű lenne!
Az új tulajnak ilyennek kellene megőriznie.
Bárcsak maga lenne az!
Hát, a Feszes popsi 3 elég jól fogy mostanában.
Talán ajánlatot teszek.
Én persze nem vagyok egy Sheraton vagy egy Hilton…
- Vajon sikerülne? - Sosem lehet tudni.
Miért ne próbálhatná meg?
Odahozná a medencéhez?
- Ahol csak tetszik. - Don Pablo.
A nagyobb láncok visszavonták az ajánlatukat.
Valaki azt mondta nekik, hogy süllyed a szálloda.
Hát nem különös?
Roppantul…
Így a válltöméses barátod ajánlata lesz a nyerő.
Te mit gondolsz?
Hát, hogy a vendégé lett minden.
Köszönök mindent, Yvonne.
- Köszönöm. - Adieu, Pablo.
Tehát Don Pablónak hála megvehettem a Las Colinast.
Az ő hibája az egész.
Most pedig íme, kiállításunk fénypontja!
Don Pablo, megkérlek!
Ezt tegye fel!
- Miért? - Bízzon bennem! Majd meglátja.
Szép munka!
Újfent lenyűgöztél.
Akkor most merész leszek.
Szerintem a ruháim nagyszerűen mutatnának
az ajándékboltban.
Egyszer megbeszélhetnénk a részleteket! Mit szól a jövő héthez?
Tetszik az önbizalmad!
Jól van, akkor megbeszéljük!
Szép mentés!
Nem tudom, miről beszél.
Mónica elmondta, mit tett.
A Szenzáció! Mexikónak dolgozom.
Most, hogy őt kirúgták, kéne egy másik belsős ember.
Rám ne számítson!
Soha ne mondd, hogy soha!
Ha esetleg meggondolnád magad.
Megmentettem a szállodát.
Hosszú utat tettem meg az első napom óta.
Hívj fel, Víctor!
Vagy látogass meg! Tudod, hol találsz.
Bocsánat, Don Pablo?
Itt angolul beszélünk. Miben segíthetek?
Máximo vagyok.
Állásinterjúra jöttem.
Az nem itt lesz.
Igen, tudom. Csak…
Én is az Arenal utcán nőttem fel.
Mit mondtál, hogy hívnak?
Máximo Gallardo Ramos, uram.
Nora Ramos? Már ezer éve!
Igen. Már ezer éve.
Legalább személyesen tudok neked gratulálni!
De mihez?
Hát, hogy nagypapa lettél!
Ne haragudj!
Ne haragudj, azt hittem, már tudod!
De buta vagyok!
Nem, dehogy.
Ne aggódj! Ez nagyszerű hír!
Igen. Az bizony.
És hogy hívják?
Mariano.
Mariano?
Az a Mariano, aki azt a levelet küldte?
Igen, Hugo.
Azért írt, mert a nagyapja,
Don Pablo, elhunyt.
Máximo! Nagyon sajnálom!
Köszi.
Szóval ezért mesélted el ezt a történetet?
Igen.
Ma lesz a gyászszertartás.
Don Pablo tiszteletére.
Mariano felkért, hogy én is beszéljek.
De ott a helyed!
Tudod, a bácsikád
nem éppen békében vált el a Las Colinastól.
Nem volt egyszerű meghoznia ezt a döntést.
Nem.
De azért sokkal tartozom Don Pablónak.
Sosem jutok el idáig az életben,
ha ő nem vesz a szárnyai alá.
Hívatott?
- Ügyes voltál ma. - Köszönöm.
Lesz pár személyzeti változás.
Igen?
A medence felügyelője fog Mónica helyére lépni.
Fel kell vennünk valakit a helyére.
Én rád gondoltam.
Komolyan?
Több pénz, több felelősség.
Ez még nem hivatalos,
de jövő héten, ha letudtátok édesanyád műtétjét,
akkor a tiéd az állás.
Köszönöm, Don Pablo.
Ez nagyon sokat jelent nekem és a családomnak.
Lenne kedved inni egyet velem?
A fényes jövődre a Las Colinasban!
Don Pablóra!
A feliratot fordította: Alimuradov Dóra